“Benestar, Formació, Territori” a debat a Burjassot
2025-07-24

La Casa de Cultura de Burjassot acollirà, dimarts que ve 27 de setembre, l’inici del programa “Benestar, Formació, Territori”. Es tracta d’un cicle organitzat pel Vicerectorat de Participació i Projecció Territorial de la Universitat de València i per l’àrea de Benestar Social i Educació de la Diputació de València, conformats per quinze jornades gratuïtes que se celebraran de llarg a llarg de la província de València. Durant les mateixes, es debatrà sobre temes socials d’especial interés per a la ciutadania, en concret immigració, drets humans i política.

La primera tindrà com a teló de fons el municipi de Burjassot i per a la inauguració, que tindrà lloc a les 18 h, es comptarà amb la presència de l’alcalde de la localitat, Rafa García, Mercedes Belenguer, Diputada de Benestar Social, i Jorge Hermosilla, vicerector de Participació i Projecció Territorial de la Universitat de València.

Qualsevol persona interessada en la matèria pot assistir i la matrícula, que és gratuïta, pot realitzar-se ACÍ.

La taula redona que protagonitzarà aquesta primera jornada inaugural versarà sobre “la política d’immigració i els límits als drets: algunes qüestions pendents”. Amb la moderació de la professora Belén Cardona, intervindran Mª Ángeles Solanes, del departament de Filosofia del Dret, Moral i Política de la UV, i Albert Mora, del Departament de Sociologia i Antropologia Social de la UV.

El programa “Benestar, Formació, Territori” compta amb la participació de professors i professores de la UV. Les jornades estan obertes al públic en general, especialment als col·lectius socials, educatius i assistencials tals com a docents, tècnics municipals, responsables polítics, estudiants universitaris, etc.